《天门山》
宋代·孔平仲

惟天莽苍苍，乃立此门阙。山本如城高，剖凿中断裂。

两峰竞秀倚，千古势相戛。大江方南来，逼束不得泄。

潴为无底深，散作万顷阔。想当割据时，闭固孰敢发。

夕阳坐荒亭，诗思摹峭拔。清晨放舟出，回首见呀豁。

西梁尚局促，壮观心颇阔。安得呼化工，努力更一揠。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。